**Z A P I S N I K**

**sa 15. sjednice Školskog odbora koja je**

**održana dana 7. travnja 2016. godine u 19.00 sati**

Sjednici su nazočni: član Školskog odbora iz reda Vijeća roditelja Tomislav Sedlar, te članovi Školskog odbora iz reda učitelja i stručnih suradnika: Snježana Crčić i Petar Delaš te član Školskog odbora predstavnik osnivača Stjepan Sedlar.

 Sjednici prisustvuje također ravnateljica Jasna Varga i tajnik Škole koji vodi zapisnik.

 Konstatira se nazočnost četiri člana Školskog odbora i pravovaljanost za odlučivanje.

 Sjednici nisu nazočni:Đurđa Šuković, Andrija Draganić te Alan Planić

 Predsjednica Školskog odbora daje na glasovanje predloženi dnevni red:

0. Usvajanje zapisnika sa 14. sjednice Školskog odbora;

1. Donošenje Odluke o raspisivanju natječaja za izbor i imenovanje ravnatelja Osnovne škole “Matija Gubec” Jarmina;

 2. Razno

 Dnevni red se jednoglasno usvaja.

Ad. 0.

Predsjednica Školskog odbora daje na usvajanje Zapisnik sa 14. sjednice Školskog odbora, kojeg su nazočni članovi primili uz poziv za sjednicu. Bez primjedbi i dopuna, Zapisnik sa 14. sjednice Školskog odbora jednoglasno se usvaja.

Ad. 1.

Predsjednica Školskog odbora daje riječ tajniku Škole. Budući da mandat aktualne ravnateljice škole ističe dana 31.08.2016. godine, a pred nama je vrijeme godišnjih odmora (7. i 8. mjesec) Školski odbor je u obvezi pokrenuti postupak za izbor i imenovanje ravnatelja škole za naredno petogodišnje razdoblje.

Prema odredbama Zakona o odgoju i obrazovanju u osnovnoj i srednjoj školi i odredbama Statuta, postupak započinje donošenjem Odluke Školskog odbora o raspisivanju natječaja za izbor i imenovanje ravnatelja. Školski odbor je u obavezi pokrenuti postupak najmanje 60 dana prije isteka mandata ravnatelja, a iz razloga godišnjih odmora postupak će se započeti ranije. Natječaj će biti objavljen u „Večernjem listu“ dana 10. travnja 2016. godine. Osim u dnevnom tisku natječaj za izbor i imenovanje ravantelja objavit će se na web stranici škole i oglasnoj ploči škole. Čita se cjelokupni tekst natječaja. Predsjednica Školskog odbora moli nazočne da glasovanjem usvoje Odluku o raspisivanju natječaja za izbor i imenovanje ravnatelja Osnovne škole „Matija Gubec“ Jarmina.

**Školski odbor jednoglasno donosi Odluku o raspisivanju natječaja za izbor i imenovanje ravnatelja Osnovne škole „Matija Gubec“ Jarmina koja je sastavni dio ovog zapisnika.**

Ad.2.

Predsjednica Školskog odbora pita nazočne da li ima nekih pitanja ili prijedloga za ovu točku.. Daljnjih pitanja i prijedloga nema. Predsjednica Školskog odbora zaključuje sjednicu.

Sjednica zaključena u 19.30 sati.

KLASA: 003-08/16-01/04

URBROJ: 2188-38-16-01

U Jarmini, 7. travnja 2016. godine

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Franjo Korpar Snježana Crčić,prof.